钦定古今图书集成/明伦汇编/官常典/第092卷 > 越文惠王元杰
## 钦定古今图书集成/明伦汇编/官常典/第092卷 > 越文惠王元杰

按《宋史》本传：“元杰字明哲，初名德和。太平兴国八年
出阁，改名，授检校太保、同平章事，封益王。端拱初，加
兼侍中、成都尹、剑南东西川节度。淳化中，徙封吴王，
领扬润大都督府长史、淮南镇江军节度使。至道二
牛，改扬州大都督、淮南忠正军节度。真宗即位，授检
校太尉兼中书令、徐州大都督、武宁泰宁等军节度”
使，改封兖王。咸平中，再郊祀，皆为终献，加守太保。六
年七月暴薨，年三十二。元杰颖悟好学，善属词，工草、
隶、飞白，建楼贮书二万卷，及为亭榭游息之所。尝作
假山，既成，置酒召僚属观之，翊善姚坦独𫖯首不视，
元杰强之，坦曰：“坦见血山，安得假山？”言州县鞭挞征
民，以取租税，假山实租税所为耳。语见《姚坦传》中。及
薨，真宗闻之震悼，不俟旦，步及中禁门，乃乘辇临视，
哀动左右，废朝五日，赠太尉、尚书令，追封安王，谥文
惠。后改邢王，后改陈王。无子，仁宗以恭宪王之孙允
言子宗望为之后。徽宗即位，改封陈王为越王。